pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชวนเกษตรกรปรับปรุง - ขึ้นทะเบียนเกษตรกร ผ่านระบบ e-Form ไม่พลาดสิทธิประโยชน์และการช่วยเหลือจากภาครัฐ
วันพฤหัสบดีที่ 17 สิงหาคม 2566
ชวนเกษตรกรปรับปรุง - ขึ้นทะเบียนเกษตรกร ผ่านระบบ e-Form ไม่พลาดสิทธิประโยชน์และการช่วยเหลือจากภาครัฐ
.....
รัฐบาลเชิญชวนเกษตรกรขึ้นทะเบียนและปรับปรุงทะเบียนเกษตรกรด้วยตนเองผ่านระบบออนไลน์ e-Form ทางเว็บไซต์ efarmer.doae.go.th ซึ่งกรมส่งเสริมการเกษตร จัดทําขึ้นเพื่ออํานวยความสะดวกให้แก่เกษตรกร และตอบโจทย์การใช้เทคโนโลยีดิจิทัลเพื่อสนับสนุนในการปฏิบัติงาน
.
ครอบคลุมการประกอบการเกษตร ปลูกพืช การเลี้ยงปศุสัตว์ การเพาะเลี้ยงสัตว์น้ํา ปลูกพืชแบบสวนผสม ทํานาเกลือสมุทร และเพาะเลี้ยงแมลงเศรษฐกิจ โดยแจ้งขึ้นทะเบียนและปรับปรุงทะเบียนเกษตรกรได้ 2 ทาง คือ แจ้งกับเจ้าหน้าที่ และดําเนินการด้วยตนเองผ่านระบบออนไลน์
.
สามารถแจ้งขึ้นทะเบียนเกษตรกรได้เมื่อทําการเพาะปลูกแล้ว 15 วัน หากเป็นไม้ผลหรือไม้ยืนต้น ให้แจ้งขึ้นทะเบียนเกษตรกรได้เมื่อทําการเพาะปลูกแล้ว 30 วัน และปรับปรุงข้อมูลทุกปีให้เป็นปัจจุบัน
.
ซึ่งทะเบียนเกษตรกรนี้ จะเป็นข้อมูลให้หน่วยงานที่เกี่ยวข้องนําข้อมูลไปวางแผนพัฒนาการเกษตร ทั้งด้านการผลิต การตลาด การส่งเสริม สนับสนุนเกษตรกรได้อย่างมีประสิทธิภาพ โดยผู้ที่ได้ขึ้นทะเบียนเกษตรกรไว้แล้ว จะได้รับความสะดวกในการใช้สิทธิขอรับการสนับสนุน ช่วยเหลือ หรือรับบริการต่าง ๆ จากภาครัฐ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด พม. นำทีม เร่งช่วยกลุ่มเปราะบาง ซ่อมบ้านผู้สูงอายุ คนพิการ ที่ จ.ฉะเชิงเทรา
วันพฤหัสบดีที่ 17 สิงหาคม 2566
ปลัด พม. นําทีม เร่งช่วยกลุ่มเปราะบาง ซ่อมบ้านผู้สูงอายุ คนพิการ ที่ จ.ฉะเชิงเทรา
ปลัด พม. นําทีม เร่งช่วยกลุ่มเปราะบาง ซ่อมบ้านผู้สูงอายุ คนพิการ ที่ จ.ฉะเชิงเทรา
เมื่อวันที่ 16 สิงหาคม 2566 เวลา 16.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ ตนได้เดินทางมาลงพื้นที่จังหวัดฉะเชิงเทรา เพื่อรับฟังรายงานผลการดําเนินงานของขบวนองค์กรชุมชนจังหวัดฉะเชิงเทรา และขบวนองค์กรชุมชนตําบลดงน้อย ณ วัดน้ําฉ่า ตําบลดงน้อย อําเภอราชสาส์น โดยมีคณะผู้บริหารธนาคารอาคารสงเคราะห์ (ธอส.) นางสาวสิทธิอาพร เชยนาค พัฒนาสังคมและความมั่นคงของมนุษย์จังหวัดฉะเชิงเทรา พร้อมหน่วยงาน ทีม One Home พม. จังหวัดฉะเชิงเทรา และภาคีเครือข่าย ร่วมลงพื้นที่ จากนั้น ได้เดินทางไปเยี่ยมและให้กําลังใจครอบครัวกลุ่มเปราะบางที่มีเด็ก ผู้สูงอายุ คนพิการ และผู้ป่วยติดเตียง ซึ่งประสบปัญหาความเดือดร้อนทางสังคมและความยากจน จํานวน 5 ราย พร้อมทั้งมอบบ้านพอเพียง ซึ่งได้รับงบประมาณสนับสนุนจากกระทรวง พม. โดยสถาบันพัฒนาองค์กรชุมชน (องค์การมหาชน) หรือ พอช.
นายอนุกูล กล่าวเพิ่มเติมว่า อีกทั้ง ตนได้ร่วมประชุมกับทีม One Home พม. จังหวัดฉะเชิงเทรา เพื่อรับฟังรายงานผลการดําเนินงานพัฒนาคุณภาพชีวิตกลุ่มเป้าหมาย พร้อมทั้งมอบแนวทางการดําเนินงานตามภารกิจของกระทรวง พม. ในระดับจังหวัด ณ โรงเรียนวัดหินดาษ ตําบลดงน้อย อําเภอราชสาส์น จังหวัดฉะเชิงเทรา ทั้งนี้ ตนได้เน้นย้ําให้ช่วยเหลือประชาชนกลุ่มเปราะบางให้ครบทุกมิติ โดยเฉพาะเรื่องที่อยู่อาศัยที่มั่นคงและปลอดภัย อีกทั้งได้พูดคุยทําความเข้าใจเรื่องการจ่ายเบี้ยยังชีพผู้สูงอายุที่มีการปรับหลักเกณฑ์ว่า ผู้สูงอายุรายเดิมที่ได้รับเบี้ยยังชีพผู้สูงอายุ รวมถึงผู้สูงอายุรายใหม่ยังคงได้รับสิทธิเหมือนเดิม จนกว่าจะมีการพิจารณาหลักเกณฑ์ใหม่จากคณะกรรมการผู้สูงอายุแห่งชาติ (กผส.)
นอกจากนี้ ตนในฐานะกรรมการธนาคารอาคารสงเคราะห์ ผู้แทนกระทรวง พม. และนายกฤษณ์ เสสะเวช กรรมการธนาคาร และรักษาการกรรมการผู้จัดการ ธนาคารอาคารสงเคราะห์ (ธอส.) ร่วมส่งมอบที่อยู่อาศัย โครงการสร้าง/ซ่อม ที่อยู่อาศัยเพื่อผู้ด้อยโอกาส ผู้ยากไร้ ผู้สูงอายุ และผู้พิการ ประจําปี 2566 ณ ตําบลเมืองใหม่ อําเภอราชสาส์น จังหวัดฉะเชิงเทรา
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ผลจากนายกฯฟื้นสัมพันธ์ไทย-ซาอุ รัฐบาลเตรียมจัดงานแสดงสินค้าครั้งแรกในซาอุดีอาระเบีย ขยายตลาดสู่ตะวันออกกลาง
วันพฤหัสบดีที่ 17 สิงหาคม 2566
17/08/2566
ผลจากนายกฯฟื้นสัมพันธ์ไทย-ซาอุ รัฐบาลเตรียมจัดงานแสดงสินค้าครั้งแรกในซาอุดีอาระเบีย ขยายตลาดสู่ตะวันออกกลาง
ผลจากนายกฯฟื้นสัมพันธ์ไทย-ซาอุ รัฐบาลเตรียมจัดงานแสดงสินค้าครั้งแรกในซาอุดีอาระเบีย ขยายตลาดสู่ตะวันออกกลาง
วันนี้ (17 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเตรียมจัดงาน Thai Trade Exhibition Saudi Arabia 2023 ระหว่างวันที่ 27-30 สิงหาคม 2566 ณ Riyadh International Convention & Exhibition Center กรุงริยาด เพื่อเพิ่มช่องทางการค้าให้แก่สินค้าไทยที่มีศักยภาพในตลาดที่มีกําลังซื้อสูงจากซาอุดีอาระเบียและประเทศแถบตะวันออกกลาง ซึ่งนับเป็นโอกาสที่ดีสําหรับประเทศไทยและภาคเอกชนไทยในการส่งเสริมการค้าและการลงทุน
รองโฆษกประจําสํานักนายกรัฐมนตรีกล่าวว่า งานแสดงสินค้าและนิทรรศการของไทยครั้งนี้ เป็นความร่วมมือหลักระหว่างสถานเอกอัครราชทูต ณ กรุงริยาด และ Saudi General Authority of Foreign Trade โดยนับเป็นงานที่จัดขึ้นครั้งแรกในซาอุดีอาระเบีย เนื่องในโอกาสที่ทั้งไทยและซาอุดีอาระเบียได้ฟื้นฟูความสัมพันธ์และกระชับความความร่วมมือทุกด้าน นับตั้งแต่ที่ พลเอก ประยุทธ์ จันทร์โอชา นายกรัฐมนตรี นําคณะทั้งภาครัฐและเอกชนเยือนซาอุดีอาระเบียอย่างเป็นทางการในปี 2565 ซึ่งเป็นการเยือนครั้งแรกในรอบกว่า 30 ปี และมีการฟื้นความสัมพันธ์และความร่วมมือที่มีผลสําเร็จอย่างมีนัยสําคัญในทุกมิติ โดยเฉพาะด้านเศรษฐกิจ การค้าและการลงทุน
สําหรับงาน Thai Trade Exhibition Saudi Arabia 2023 เป็นการจัดงานแสดงสินค้าที่ใหญ่ที่สุดแห่งหนึ่งในแถบตะวันออกกลาง โดยมีผู้ผลิตสินค้าหรือบริการจากประเทศไทยในกลุ่มธุรกิจด้านอาหารและเครื่องดื่ม สินค้าแฟชั่น สุขภาพ ความงาม เครื่องประดับ การบริการทางด้านการแพทย์และโรงพยาบาล รวมถึงด้านสปาและการท่องเที่ยวของไทย มากกว่า 100 บริษัทเข้าร่วมงาน ซึ่งคาดการณ์ว่าจะมีผู้ค้าส่ง ผู้ค้าปลีก SME ชาวซาอุดิอาระเบีย และประเทศใกล้เคียงทั่วภูมิภาคตะวันออกกลาง ซึ่งมีกําลังซื้อสูง โดยเชื่อมั่นว่าจะมีผู้ให้ความสนใจเข้าชมงานมากกว่า 2 หมื่นคน และจะมีผู้ซื้อรับเชิญ อาทิ ผู้ค้าส่ง ไฮเปอร์มาร์เก็ต ซูเปอร์มาร์เก็ต กลุ่มโรงแรม ร้านอาหาร ห้างสรรพสินค้า อีกจํานวนมาก
“การฟื้นฟูความสัมพันธ์ไทยกับซาอุดีอาระเบีย นับจากการเยือนของท่านนายกรัฐมนตรี ถือเป็นประตูสู่โอกาสทางการค้า การลงทุน ความร่วมมือต่างๆ และการสร้างความสัมพันธ์ต่อประเทศมุสลิมอื่นในภูมิภาค โดยเฉพาะเรื่องการค้า รัฐบาลแสวงหาตลาด เปิดช่องทางการค้าที่มีศักยภาพให้กับสินค้าไทยอย่างต่อเนื่อง ซึ่งภูมิภาคตะวันออกกลางนับว่ามีกําลังซื้อสูง โดยมีความสนใจและคุ้นเคยกับผลิตภัณฑ์จากประเทศไทยเป็นอย่างดี งานแสดงสินค้าและนิทรรศการของไทยในซาอุดีอาระเบีย จึงเป็นโอกาสอันดีของผู้ประกอบการไทยที่จะได้ขยายช่องทางการขายสินค้าและบริการ รวมถึงได้สร้างเครือข่ายธุรกิจใหม่ ๆ ได้มากขึ้น” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เข้าพื้นที่ก่อสร้างถนนสาย พบ.4016 จังหวัดเพชรบุรี
วันพฤหัสบดีที่ 17 สิงหาคม 2566
กรมทางหลวงชนบท เข้าพื้นที่ก่อสร้างถนนสาย พบ.4016 จังหวัดเพชรบุรี
พร้อมจัดประชุมการมีส่วนร่วมภาคประชาชนก่อนเริ่มโครงการ คาดแล้วเสร็จในปี 2568
กรมทางหลวงชนบท (ทช.) กระทรวงคมนาคม เข้าพื้นที่ดําเนินโครงการก่อสร้างถนนทางหลวงชนบทสาย พบ.4016 แยก ทล.3187 - บ้านปึกเตียน อําเภอท่ายาง จังหวัดเพชรบุรี พร้อมจัดประชุมการมีส่วนร่วมภาคประชาชน และลงนามบันทึกความร่วมมือ 3 ฝ่าย ระหว่าง ทช. ผู้รับจ้าง และประชาชน โดยได้นําเสนอความเป็นมา ลักษณะของโครงการ ขั้นตอนการดําเนินงาน รับฟังข้อเสนอแนะ ตอบข้อซักถาม และสอบถามความคิดเห็นจากผู้นําชุมชน ประชาชน หน่วยงานราชการที่เกี่ยวข้อง เพื่อให้การดําเนินโครงการสอดคล้องกับความต้องการและเป็นประโยชน์ต่อประชาชนในพื้นที่ให้มากที่สุด
โครงการดังกล่าวมีจุดเริ่มต้นบริเวณคลองสาย 2 กม. ที่ 6+809 - 17+109 ระยะทางรวม 10.300 กิโลเมตร ก่อสร้างเป็นถนนลาดยางผิวจราจรแบบแอสฟัลท์ติกคอนกรีต ขนาด 2 ช่องจราจร ผิวจราจรกว้าง 7.00 เมตร มีไหล่ทางกว้างข้างละ 1.00 - 2.50 เมตร พร้อมงานขยายความกว้างสะพาน 1 แห่ง งานก่อสร้างท่อลอดกลม งานรางระบายน้ําคอนกรีตเสริมเหล็ก งานติดตั้งไฟฟ้าส่องสว่าง เครื่องหมายจราจร และสิ่งอํานวยความปลอดภัยของผู้ใช้ทาง ใช้งบประมาณ 125 ล้านบาท คาดว่าจะแล้วเสร็จในปี 2568 ทั้งนี้ เมื่อก่อสร้างแล้วเสร็จจะเป็นการเพิ่มศักยภาพการคมนาคมขนส่ง รองรับโครงการรถไฟทางคู่ในอนาคต เนื่องจากถนนสายดังกล่าวตัดผ่านเส้นทางรถไฟทางคู่บริเวณใกล้กับสถานีรถไฟหนองจอก รวมถึงเป็นเส้นทางที่เชื่อมไปยังอําเภอท่ายางและแก่งกระจาน ประชาชนสามารถเดินทางได้อย่างมีประสิทธิภาพสะดวกปลอดภัยมากยิ่งขึ้น ตลอดจนเป็นการส่งเสริมอุตสาหกรรมการท่องเที่ยวในพื้นที่ในระยะยาวอีกด้วย
รัฐบาลไทย-ข่าวทำเนียบรัฐบาล-ปลัด สธ. หนุน รพศ./รพท. พัฒนางานให้ก้าวทันการเปลี่ยนแปลง รองรับระบบบริการสุขภาพในอนาคต
วันพฤหัสบดีที่ 17 สิงหาคม 2566
ปลัด สธ. หนุน รพศ./รพท. พัฒนางานให้ก้าวทันการเปลี่ยนแปลง รองรับระบบบริการสุขภาพในอนาคต
ปลัดกระทรวงสาธารณสุข เปิดประชุมวิชาการเพื่อพัฒนาระบบบริการสุขภาพของชมรมโรงพยาบาลศูนย์/โรงพยาบาลทั่วไป ย้ําบทบาทสําคัญในการให้บริการดูแลรักษาพยาบาลขั้นสูง ทั้งในภาวะปกติและภาวะวิกฤติโรคระบาด ต้องพัฒนางานต่อเนื่องให้ก้าวทันสถานการณ์การเปลี่ยนแปลงของโลก
ปลัดกระทรวงสาธารณสุข เปิดประชุมวิชาการเพื่อพัฒนาระบบบริการสุขภาพของชมรมโรงพยาบาลศูนย์/โรงพยาบาลทั่วไป ย้ําบทบาทสําคัญในการให้บริการดูแลรักษาพยาบาลขั้นสูง ทั้งในภาวะปกติและภาวะวิกฤติโรคระบาด ต้องพัฒนางานต่อเนื่องให้ก้าวทันสถานการณ์การเปลี่ยนแปลงของโลก รองรับระบบบริการสุขภาพที่จําเป็นในอนาคต
วันนี้ (17 สิงหาคม 2566) ที่โรงแรมประมุกโก้ รีสอร์ท จังหวัดภูเก็ต นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วย นายแพทย์พงศ์เกษม ไข่มุกด์ รองปลัดกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข เปิดการประชุมวิชาการประจําปีเพื่อพัฒนาระบบบริการสุขภาพชมรมโรงพยาบาลศูนย์/โรงพยาบาลทั่วไป ประจําปีงบประมาณ 2566 โดยมีผู้บริหาร และบุคลากรทางการแพทย์และสาธารณสุขของโรงพยาบาลศูนย์/โรงพยาบาลทั่วไปทั่วประเทศ เข้าร่วมประชุมกว่า 1,700 คน
นายแพทย์โอภาสกล่าวว่า กระทรวงสาธารณสุขมีนโยบายพัฒนาระบบบริการสุขภาพให้สอดคล้องกับความต้องการของประชาชนตามบริบทของแต่ละพื้นที่ และตอบสนองต่อสถานการณ์การเปลี่ยนแปลงของโลกควบคู่ไปกับการบริหารจัดการกําลังคน ให้มีความรู้ ทักษะและมีสมดุลของชีวิตกับการทํางาน ซึ่งโรงพยาบาลศูนย์/โรงพยาบาลทั่วไป ถือเป็นหน่วยบริการที่มีบทบาทสําคัญในการให้บริการดูแลรักษาพยาบาลขั้นสูง โดยเฉพาะ
การเจ็บป่วยที่เป็นสาเหตุการเสียชีวิตอันดับต้นๆ ของคนไทย เช่น มะเร็ง อุบัติเหตุ หลอดเลือดหัวใจ เป็นต้น รวมทั้งยังเป็นกําลังหลักในการควบคุม เฝ้าระวัง ป้องกัน รักษา ในภาวะที่ประเทศเกิดโรคระบาด ทั้งนี้ การจัดประชุมวิชาการฯ ถือเป็นกลไกสําคัญที่จะทําให้บุคลากรเกิดการแลกเปลี่ยนเรียนรู้ และนําไปพัฒนางานของหน่วยงานตนเองให้ก้าวหน้า รองรับระบบบริการสุขภาพที่จําเป็นในอนาคต เพื่อให้เกิดประโยชน์สูงสุด คือ สุขภาพที่ดีของประชาชน
ด้านนายแพทย์อนุกูล ไทยถานันดร์ ผู้อํานวยการโรงพยาบาลราชบุรี ในฐานะประธานชมรมโรงพยาบาลศูนย์/โรงพยาบาลทั่วไป กล่าวเพิ่มเติมว่า การประชุมวิชาการฯ ครั้งนี้ จัดขึ้นระหว่างวันที่ 16 - 18 สิงหาคม 2566 มีกิจกรรมทางวิชาการ ทั้งการบรรยาย การนําเสนอผลงานเด่นของแต่ละเขตสุขภาพ การเสริมพลังบวกและปรับสมดุลของชีวิต การทํา Workshop ประเมินสมรรถนะใหม่สําหรับความท้าทายด้านสาธารณสุขไทย จากวิทยากรผู้เชี่ยวชาญ อาทิ นายแพทย์สวัสดิ์ชัย นวกิจรังสรรค์ และทีมงาน I-Cliam โรงพยาบาลวชิระภูเก็ตและโรงพยาบาลป่าตอง, ศาสตราจารย์แสวง บุญเฉลิมวิภาส ที่ปรึกษาศูนย์กฎหมายสุขภาพและจริยศาสตร์, อาจารย์ศุ บุญเลี้ยง นักร้อง นักเขียนอิสระ, รองศาสตราจารย์ดํารง วัฒนา จากมหาวิทยาลัยจุฬาลงกรณ์ เป็นต้น
***************************************** 17 สิงหาคม 2566
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย ชพ.4021 จังหวัดชุมพร คืบหน้ากว่า 75%
วันพฤหัสบดีที่ 10 สิงหาคม 2566
กรมทางหลวงชนบท ขยายถนนสาย ชพ.4021 จังหวัดชุมพร คืบหน้ากว่า 75%
เพิ่มประสิทธิภาพการคมนาคมจากถนนสู่ระบบรางให้สมบูรณ์อย่างยั่งยืน สนับสนุนรถไฟทางคู่ คาดแล้วเสร็จในปี 2566
กรมทางหลวงชนบท (ทช.) กระทรวงคมนาคม โดยสํานักก่อสร้างทาง รายงานความคืบหน้าการดําเนินโครงการก่อสร้างถนนทางหลวงชนบทสาย ชพ.4021 แยก ทล.3253 - บ้านมาบอํามฤต อําเภอปะทิว จังหวัดชุมพร ระยะทาง 12.689 กิโลเมตร มีความคืบหน้ากว่า 75% เร็วกว่าแผนที่กําหนดไว้ คาดแล้วเสร็จช่วงปลายปี 2566 โดยขยายถนนแอสฟัลท์ติกคอนกรีตจากเดิม 9 เมตร เป็น 11 เมตร มีไหล่ทางกว้างข้างละ 2 เมตร และขยายความกว้างสะพาน 1 แห่ง จาก 10 เมตร เป็น 14 เมตร พร้อมปรับปรุงบริเวณทางแยกเพื่อความสะดวกปลอดภัยในการเดินทางของประชาชน ใช้งบประมาณ 83.9 ล้านบาท ทั้งนี้ โครงการดังกล่าวช่วยเพิ่มประสิทธิภาพในการเดินทางเชื่อมต่อถนนไปสู่ระบบรางได้อย่างสมบูรณ์ ยกระดับการคมนาคมขนส่งสินค้าทางการเกษตรและภาคอุตสาหกรรมในพื้นที่ รวมทั้งสนับสนุนรถไฟรางคู่ ช่วงสถานีรถไฟมาบอํามฤต - คลองวังช้าง - ปะทิว
รัฐบาลไทย-ข่าวทำเนียบรัฐบาล-“ชัยวุฒิ” ย้ำกฏหมายใหม่ อายัด บัญชีธนาคารได้Pressเลย ไม่ต้องรอเเจ้งความเตือนประชาชน อย่ากดลิงก์โหลดเเอป เด็ดขาด!
วันพฤหัสบดีที่ 10 สิงหาคม 2566
“ชัยวุฒิ” ย้ํากฏหมายใหม่ อายัด บัญชีธนาคารได้Pressเลย ไม่ต้องรอเเจ้งความเตือนประชาชน อย่ากดลิงก์โหลดเเอป เด็ดขาด!
“ชัยวุฒิ” ย้ํากฏหมายใหม่ อายัด บัญชีธนาคารได้Pressเลย ไม่ต้องรอเเจ้งความเตือนประชาชน อย่ากดลิงก์โหลดเเอป เด็ดขาด!
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า การอายัดบัญชีหรือระงับบัญชีม้านั้น ได้มีการแก้กฎหมายและออกเป็นพระราชกําหนดปราบปรามอาชญากรรมออนไลน์ ซึ่งให้อํานาจทางธนาคารสามารถระงับบัญชีได้เลย เมื่อมีเหตุอันสงสัยว่าเป็นบัญชีม้า หรือประชาชนที่โดนหลอกลวงก็สามารถแจ้งให้ธนาคารระงับบัญชีได้เลย และเมื่อเป็นบัญชีม้า มีผู้เสียหายมาร้องเรียน ธนาคารต้องระงับบัญชีเลยตามกฎหมายฉบับใหม่ ทั้งนี้สําหรับเหตุการณ์ที่ผู้ไปร้องเรียนกับทางธนาคารแล้วไม่ยอมรับบัญชี เป็นเรื่องที่ไม่ถูกต้องจะดําเนินการตรวจสอบต่อไป
ทั้งนี้ ทางดีอีเอส ได้ประสานงานกับทางสมาคมธนาคารไทยอย่างต่อเนื่อง และทางธนาคารทุกแห่งรับทราบและได้มีการปรับปรุงระบบการทํางานให้มีการรับแจ้งความหรือรับเรื่องร้องเรียน เพื่อจะได้ระงับบัญชีม้าได้เลย โดยไม่ต้องมาดําเนินคดีหรือแจ้งตํารวจก่อนไประงับบัญชีที่ธนาคารก่อน เพื่อให้สามารถดึงเงินกลับมาได้มากที่สุด และไม่ให้บัญชีเหล่านี้ไปสร้างความเสียหายให้ประชาชนต่อไป รวมถึงการที่ประชาชนที่ได้รับ link ส่ง link ส่งไลน์ โทรมาคุยจาก มิจฉาชีพที่อ้างตัวว่าเป็นเจ้าหน้าที่รัฐ เป็นเจ้าหน้าที่ตํารวจ หรือบางทีก็อ้างว่าเป็นเจ้าหน้าที่ธนาคารหรือส่งอีเมลมาก็ตาม
“ผมฝากเตือนทุกคน ว่าอย่าไปเชื่อ เจ้าหน้าที่และหรือหน่วยงานต่าง ๆ ไม่มีใครโทรหาประชาชนเพื่อไปให้ทําธุรกรรมต่าง ๆ ถ้ามีก็จะติดต่อไปเป็นเอกสารหรือเป็นอะไรต่าง ๆ แล้วให้ท่านพยายามติดต่อธนาคารทําธุรกรรมต่าง ๆ ทุกเรื่อง ให้เข้าไปที่เว็บไซต์หรือแอปพลิเคชันของธนาคารหรือของหน่วยงานนั้นโดยตรง อย่าไปติดต่อผ่านคนที่โทรมาหาท่าน เพราะในความเป็นจริงไม่มีเจ้าหน้าที่คนไหนของหน่วยงานรัฐโทรไปหาประชาชน เป็นคนร้าย ไม่ต้องไปคุยไม่ต้องไปฟังเลย เสียเวลา แล้วก็อาจจะโดนหลอกด้วย” นายชัยวุฒิ กล่าว
สําหรับ ข่าวที่มีเรื่องการรั่วไหลของข้อมูลกรมที่ดิน อันนี้เป็นเรื่องสําคัญที่หน่วยงาน สกมช. สํานักงานคุ้มครองข้อมูลส่วนบุคคล PDPA ของกระทรวงดิจิทัลฯ จะเข้าตรวจสอบว่ามีการรั่วไหลจริงหรือไม่ หรือเป็นเรื่องของพนักงานเจ้าหน้าที่ของกรมที่ดินนําข้อมูลไปขายอันนี้มีความผิด ฝากเตือนยังเจ้าหน้าที่รัฐทุกคนที่เก็บข้อมูลประชาชนต้องเก็บให้ดี อย่านําข้อมูลไปขายจะมีโทษมีความผิด จะดําเนินการเรื่องนี้ให้ถึงที่สุด
______________________________
รัฐบาลไทย-ข่าวทำเนียบรัฐบาล-พม. จัดนิทรรศการเทิดพระเกียรติ “ใต้ร่มพระบารมีพระบรมราชชนนีพันปีหลวง” พร้อมเชิญชวนประชาชนเยี่ยมชม วันนี้ถึง 25 ส.ค. นี้
วันพฤหัสบดีที่ 10 สิงหาคม 2566
พม. จัดนิทรรศการเทิดพระเกียรติ “ใต้ร่มพระบารมีพระบรมราชชนนีพันปีหลวง” พร้อมเชิญชวนประชาชนเยี่ยมชม วันนี้ถึง 25 ส.ค. นี้
พม. จัดนิทรรศการเทิดพระเกียรติ “ใต้ร่มพระบารมีพระบรมราชชนนีพันปีหลวง” พร้อมเชิญชวนประชาชนเยี่ยมชม วันนี้ถึง 25 ส.ค. นี้
วันนี้ (10 ส.ค. 66) เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานพิธีเปิดโครงการเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง “ใต้ร่มพระบารมีพระบรมราชชนนีพันปีหลวง” โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางจตุพร โรจนพานิช อธิบดีกรมพัฒนาสังคมและสวัสดิการ พร้อมคณะผู้บริหาร ข้าราชการ และเจ้าหน้าที่กระทรวง พม. อีกทั้งนายวิสุทธิ์ ตันตินันทน์ ผู้เชี่ยวชาญด้านขยายความร่วมมือและพันธกิจ โครงการพัฒนาแห่งสหประชาชาติ (UNDP) นางสาวธันยลักษณ์ พรหมมณี ผู้เชี่ยวชาญด้านเครื่องแต่งกายและแฟชั่นประยุกต์ และ นางสาวปิ่นทิพย์ อรชร รองนางสาวไทยอันดับ 1 ปี 2559 เข้าร่วมงาน ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคม 2566 กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) จึงได้จัดโครงการเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง “ใต้ร่มพระบารมีพระบรมราชชนนีพันปีหลวง” เพื่อเป็นการน้อมรําลึกในพระมหากรุณาธิคุณ และเสริมสร้างความจงรักภักดีต่อพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อีกทั้งเพื่อสร้างการรับรู้และความเข้าใจภารกิจของกระทรวง พม. ที่เกี่ยวเนื่องกับแนวทางพระราชดําริ และพระดําริต่าง ๆ ที่สามารถนําไปปรับใช้ในการดําเนินชีวิตต่อไป
นายจุติ กล่าวต่อไปว่า โครงการครั้งนี้ มีการจัดแสดงนิทรรศการเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง “ใต้ร่มพระบารมีพระบรมราชชนนีพันปีหลวง” ระหว่างวันที่ 10 - 25 สิงหาคม 2566 ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. ซึ่งวันนี้มีการจัดกิจกรรมที่น่าสนใจมากมาย อาทิ การจัดแสดงผลิตภัณฑ์ที่เกี่ยวกับพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จากหน่วยงานสังกัด พม. การแสดงจินตลีลา การเดินแบบผ้าพื้นเมืองและผลิตภัณฑ์ การจัดบูธศิลปาชีพและผลิตภัณฑ์ บูธรักษ์น้ําเพื่อพระแม่ของแผ่นดิน บูธบอกรักแม่ และโฟโต้ บูธ ถ่ายภาพที่ระลึก นอกจากนี้ ยังมีการจัด TED Talk เรื่อง “แรงบันดาลใจของแม่ สู่การพัฒนาสังคมอย่างยั่งยืน” โดยอาสาสมัครพัฒนาสังคมและความมั่นคงของมนุษย์ (อพม.) และตัวแทนสภาเด็กและเยาวชนแห่งประเทศไทย
นายจุติ กล่าวเพิ่มเติมว่า การจัดแสดงนิทรรศการซึ่งเริ่มตั้งแต่วันนี้ นับเป็นการถ่ายทอดให้เห็นถึงพระราชปณิธานอันแน่แน่วที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงปฏิบัติพระราชกรณียกิจนานัปการ เพื่อพระราชทานความเจริญ ความสุขสวัสดิ์ แก่พสกนิกรและผืนแผ่นดินไทย ซึ่งกระทรวง พม. ได้น้อมนําพระราชปณิธานของพระองค์ท่าน ผู้เปรียบประดุจดัง “พระแม่ของแผ่นดิน” มาเป็นต้นแบบของการพัฒนาคุณภาพชีวิตที่ดีของประชาชน สู่การพัฒนาสังคมอย่างยั่งยืน
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-เนื่องในโอกาสมหามงคลเฉลิมพระชนมพรรษา 91 พรรษา 12 สิงหาคม 2566 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 10 สิงหาคม 2566
เนื่องในโอกาสมหามงคลเฉลิมพระชนมพรรษา 91 พรรษา 12 สิงหาคม 2566 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
กรมทางหลวงชนบทร่วมสํานึกในพระมหากรุณาธิคุณและร่วมเฉลิมพระเกียรติ เปิดไฟประดับสะพานภูมิพล 1, 2 และสะพานมหาเจษฎาบดินทรานุสรณ์
เนื่องในโอกาสมหามงคลเฉลิมพระชนมพรรษา 91 พรรษา 12 สิงหาคม 2566 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง กรมทางหลวงชนบท กระทรวงคมนาคม ได้ทําการเปิดไฟประดับสะพานข้ามแม่น้ําเจ้าพระยาในพื้นที่กรุงเทพฯ และปริมณฑล ได้แก่ สะพานภูมิพล 1 สะพานภูมิพล 2 กรุงเทพฯ และจังหวัดสมุทรปราการ และสะพานมหาเจษฎาบดินทรานุสรณ์ จังหวัดนนทบุรี โดยจะทําการเปิดไฟตั้งแต่ในคืนวันที่ 10 - 16 สิงหาคม 2566 ระหว่างเวลา 19.00 - 22.00 น. และในคืนวันที่ 12 สิงหาคม 2566 เปิดไฟระหว่างเวลา 19.00 - 24.00 น. เพื่อร่วมสํานึกในพระมหากรุณาธิคุณและร่วมเฉลิมพระเกียรติ ตลอดจนเป็นการส่งเสริมการท่องเที่ยวในประเทศ แสดงให้เห็นความงดงามของบรรยากาศบริเวณสะพานข้ามแม่น้ําเจ้าพระยายามค่ําคืน โดยประชาชนสามารถร่วมชมทัศนียภาพความสวยงามของสะพานได้ตามวันและเวลาดังกล่าว
รัฐบาลไทย-ข่าวทำเนียบรัฐบาล-รองปลัดฯ สุรพล นั่งหัวโต๊ะประชุมคณะอนุกรรมการพัฒนาและบริหารการแปรรูปเพื่อเพิ่มมูลค่า สู่การขับเคลื่อนแนวทางการพัฒนาผลไม้ไทยด้วยเทคโนโลยีและนวัตกรรม
วันพฤหัสบดีที่ 10 สิงหาคม 2566
10/08/2566
รองปลัดฯ สุรพล นั่งหัวโต๊ะประชุมคณะอนุกรรมการพัฒนาและบริหารการแปรรูปเพื่อเพิ่มมูลค่า สู่การขับเคลื่อนแนวทางการพัฒนาผลไม้ไทยด้วยเทคโนโลยีและนวัตกรรม
รองปลัดฯ สุรพล นั่งหัวโต๊ะประชุมคณะอนุกรรมการพัฒนาและบริหารการแปรรูปเพื่อเพิ่มมูลค่า สู่การขับเคลื่อนแนวทางการพัฒนาผลไม้ไทยด้วยเทคโนโลยีและนวัตกรรม
วันที่ 9 สิงหาคม 2566 นายสุรพล ชามาตย์ รองปลัดกระทรวงอุตสาหกรรม ในฐานะประธานอนุกรรมการพัฒนาและบริหารการแปรรูปเพื่อเพิ่มมูลค่า เป็นประธานการประชุมคณะอนุกรรมการพัฒนาและบริหารการแปรรูปเพื่อเพิ่มมูลค่า ครั้งที่2/2566 เพื่อขับเคลื่อนแนวทางการพัฒนาผลไม้ไทย พ.ศ. 2565-2570 ในประเด็นยุทธศาสตร์ที่ 2 สร้างมูลค่าเพิ่มของผลไม้สดและผลิตภัณฑ์ โดยมีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวัชรุน จุ้ยจําลอง รองอธิบดีกรมส่งเสริมอุตสาหกรรม และคณะอนุกรรมการฯ ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบการประชุมทางไกล (Video Conference) Application Zoom Cloud Meeting
โดยที่ประชุมได้เสนอแนวทางการส่งเสริมโรงอบไอน้ําให้กับผู้ประกอบการ/เกษตรกรที่ส่งออกมะม่วงน้ําดอกไม้ และผลการขับเคลื่อนโครงการประจําปีงบประมาณ พ.ศ. 2565 ที่ผ่านมา โดยหน่วยงานที่เกี่ยวข้องได้ดําเนินการโครงการไปแล้วทั้งสิ้น 38 โครงการ และแผนงาน/โครงการที่กําลังดําเนินการอยู่และที่จะขับเคลื่อนต่อไป ในปี 2566-2570 จํานวน 47 โครงการ นอกจากนี้ที่ประชุมได้เห็นชอบให้คณะอนุกรรมการฯ ขับเคลื่อนแนวทางการพัฒนาผลไม้ไทย พ.ศ. 2565-2570 ในประเด็นยุทธศาสตร์ที่ 2 สร้างมูลค่าเพิ่มของผลไม้สดและผลิตภัณฑ์แปรรูป เฉพาะใน กลยุทธ์ที่ 3 การสร้างมูลค่าเพิ่มของผลไม้สดและผลิตภัณฑ์แปรรูป พร้อมหารือแนวทางการสนับสนุนและประชาสัมพันธ์ผลการดําเนินการเพื่อขับเคลื่อนแนวทางการพัฒนาผลไม้ไทย โดยใช้สื่อประชาสัมพันธ์ของกรมประชาสัมพันธ์ และหารือแนวทางการแปรรูปผลไม้ด้วยเทคโนโลยีและนวัตกรรม ให้เป็นเวชสําอาง ยา หรืออาหารทางเลือกอื่น ๆ ต่อไป
รัฐบาลไทย-ข่าวทำเนียบรัฐบาล-ไฟเขียว! ปรับเพิ่มสิทธิประโยชน์ค่ารักษาพยาบาลลูกจ้าง
วันพฤหัสบดีที่ 10 สิงหาคม 2566
ไฟเขียว! ปรับเพิ่มสิทธิประโยชน์ค่ารักษาพยาบาลลูกจ้าง
.....
ที่ประชุม ครม. (8 ส.ค. 66) เห็นชอบร่างกฎกระทรวงค่ารักษาพยาบาลที่ให้นายจ้างจ่าย (ฉบับที่..) พ.ศ.....
.
โดยปรับ “เพิ่มวงเงินค่ารักษาพยาบาล” ตามกฎกระทรวงค่ารักษาพยาบาลที่ให้นายจ้างจ่าย พ.ศ. 2563 จากเดิม 50,000 บาท เป็น 65,000 บาท
.
นอกจากนี้ ยังแก้เงื่อนไขลักษณะการบาดเจ็บรุนแรงของศีรษะ จากเดิมบาดเจ็บรุนแรงของศีรษะและต้องได้รับการผ่าตัดเปิดกะโหลกศีรษะ เป็น “บาดเจ็บอย่างรุนแรงของศีรษะ”
.
การปรับกฎหมายดังกล่าว เพื่อให้สอดคล้องกับสภาพการณ์ทางเศรษฐกิจและสังคมที่เปลี่ยนแปลง และช่วยให้ลูกจ้างเข้าถึงสิทธิประโยชน์การรักษาพยาบาลที่เพิ่มขึ้น
.
ทั้งนี้ ยังครอบคลุมผู้ป่วยที่มีการบาดเจ็บจนเกิด ภาวะไม่รู้สึกตัว หรืออัมพาตที่มีค่าใช้จ่ายสูงสามารถเข้าหลักเกณฑ์ตามกฎกระทรวงข้อนี้ได้ เช่น อาการบาดเจ็บที่มีลักษณะ หรือการรักษา ดังต่อไปนี้:
.
• การบาดเจ็บอย่างรุนแรงของศีรษะ “ไม่สามารถประกอบกิจวัตรประจําวัน” ตามปกติเกินกว่า 20 วัน
• กรณีศีรษะบาดเจ็บรุนแรง แต่อาจ “ไม่ต้องผ่าตัดหรือไม่อาจผ่าตัดได้” เช่น กะโหลกศีรษะแตกจนมีเลือดออกในช่องสมอง บางรายอาจผ่าตัดไม่ได้ หรือไม่ต้องผ่าตัด
• กรณีตกจากที่สูง “มีเลือดคั่งในสมองแต่ไม่ต้องผ่าตัด” นอนรักษาในห้องดูแล ผู้ป่วยหนัก (ICU) จํานวน 3 คืน มีเลือดออกในช่องท้องและไม่ต้องผ่าตัด ซี่โครงหักหลายซี่ มีเลือดในช่องอกเล็กน้อย หายใจขัดเล็กน้อย ไม่ผ่าตัด
.
อ่านเพิ่มเติม คลิก >>https://www.thaigov.go.th/news/contents/details/71064
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ลงพื้นที่จังหวัดพิจิตร ติดตามการขับเคลื่อนนโยบาย MIND "ปั้นอุตสาหกรรมดี คู่ชุมชน"
วันพฤหัสบดีที่ 10 สิงหาคม 2566
10/08/2566
ผู้ตรวจฯ ทาวัน ลงพื้นที่จังหวัดพิจิตร ติดตามการขับเคลื่อนนโยบาย MIND "ปั้นอุตสาหกรรมดี คู่ชุมชน"
ผู้ตรวจฯ ทาวัน ลงพื้นที่จังหวัดพิจิตร ติดตามการขับเคลื่อนนโยบาย MIND "ปั้นอุตสาหกรรมดี คู่ชุมชน"
วันที่ 9 สิงหาคม 2566 เวลา 09.00 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ตรวจราชการกรณีปกติรอบที่ 2 ประจําปีงบประมาณ พ.ศ. 2566 ณ สํานักงานอุตสาหกรรมจังหวัดพิจิตร โดยมีนายชัยทัต สมิตินนท์ อุตสาหกรรมจังหวัดพิจิตร ผู้อํานวยการศูนย์ส่งเสริมอุตสาหกรรมภาคที่ 3 ผู้ช่วยธนาคารพัฒนาวิสาหกิจขนาดกลางและขนาดย่อมแห่งประเทศไทย (สาขาพิจิตร) และเจ้าหน้าที่สํานักงานอุตสาหกรรมจังหวัดพิจิตร ให้การต้อนรับ พร้อมรายงานผลการปฏิบัติงานตามนโยบาย MIND 4 มิติ โดยผู้ตรวจราชการฯ ได้เน้นย้ํา ประเด็นการบูรณาการการทํางานร่วมกันทั้งหน่วยงานภายในและภายนอกเพื่อช่วยกันพัฒนาผู้ประกอบการให้เกิดความสําเร็จทางธุรกิจ ทั้งการส่งเสริมการประกอบการให้เป็นไปตามกฎหมาย เป็นมิตรกับสิ่งแวดล้อม พร้อมดูแลชุมชนโดยรอบโรงงานและเหมืองแร่ และได้ชื่นชมผลการดําเนินการรายงานข้อมูลกลางของกระทรวงอุตสาหกรรมของจังหวัดพิจิตร ผ่านระบบ i-single form
เวลา 14.00 น. ผู้ตรวจราชการฯ อุตสาหกรรมจังหวัดพิจิตร ผู้อํานวยการศูนย์ส่งเสริมอุตสาหกรรมภาคที่ 3 ผู้แทนธนาคารพัฒนาวิสาหกิจขนาดกลางและขนาดย่อมแห่งประเทศไทย (สาขาพิจิตร) และเจ้าหน้าที่สํานักงานอุตสาหกรรมจังหวัดพิจิตร เข้าตรวจเยี่ยมบริษัท เอวา แกรนด์ เอ็นเนอร์ยี่ จํากัด ตั้งอยู่ในนิคมอุตสาหกรรมภาคเหนือตอนล่าง(พิจิตร) ประกอบกิจการผลิต และจําหน่ายไฟฟ้า เป็นสถานประกอบการที่มีศักยภาพ มีการประกอบที่ดี ปฏิบัติตามกฎหมาย ดูแลรักษาสิ่งแวดล้อมในโรงงานและดูแลชุมชน สังคม โดยรอบสามารถอยู่ร่วมกันได้อย่างเกื้อกูลกัน และยั่งยืน สอดคล้องกับนโยบาย MIND ของกระทรวงอุตสาหกรรม ทั้ง 4 มิติ
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมยินดีวันคล้ายวันสถาปนาสำนักงานคณะกรรมการอ้อยและน้ำตาลทราย ครบรอบ 39 ปี
วันพฤหัสบดีที่ 10 สิงหาคม 2566
10/08/2566
ปลัดฯ ณัฐพล ร่วมยินดีวันคล้ายวันสถาปนาสํานักงานคณะกรรมการอ้อยและน้ําตาลทราย ครบรอบ 39 ปี
ปลัดฯ ณัฐพล ร่วมยินดีวันคล้ายวันสถาปนาสํานักงานคณะกรรมการอ้อยและน้ําตาลทราย ครบรอบ 39 ปี
วันนี้ (9 สิงหาคม 2566) ดร.ณัฐพล รังสิตพล ปลัดกระทรวงอุตสาหกรรม ร่วมแสดงความยินดีเนื่องในโอกาสวันคล้ายวันสถาปนาสํานักงานคณะกรรมการอ้อยและน้ําตาลทราย ครบรอบ 39 ปี โดยมีนายเอกภัทร วังสุวรรณ นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายภาสกร ชัยรัตน์ ผู้ตรวจราชการกระทรวงอุตสาหกรรม ร่วมแสดงความยินดี และมีนายภานุวัฒน์ ตริยางกูรศรี เลขาธิการสํานักงานอ้อยและน้ําตาลทราย ให้การต้อนรับ ณ อาคารสํานักงานคณะกรรมการอ้อยและน้ําตาลทราย
รัฐบาลไทย-ข่าวทำเนียบรัฐบาล-ครม. เคาะ ตั้งองค์การบริหารไนท์ซาฟารี (องค์การมหาชน) เพื่อพัฒนาพื้นที่การท่องเที่ยวอย่างยั่งยืน
วันพฤหัสบดีที่ 10 สิงหาคม 2566
ครม. เคาะ ตั้งองค์การบริหารไนท์ซาฟารี (องค์การมหาชน) เพื่อพัฒนาพื้นที่การท่องเที่ยวอย่างยั่งยืน
.....
ที่ประชุมครม. (8 ส.ค. 66) อนุมัติร่างพระราชกฤษฎีกา 2 ฉบับ จัดตั้ง “องค์การบริหารไนท์ซาฟารี” เพื่อให้มีความคล่องตัวและคุ้มค่าในทางเลือกที่ให้จัดตั้งสํานักงานเชียงใหม่ไนท์ซาฟารีเป็นองค์การมหาชนขึ้นใหม่ แทนที่จะโอนไปเป็นขององค์การสวนสัตว์ โดยมีสาระสําคัญ ดังนี้
.
1. ร่าง พ.ร.ฎ. จัดตั้งองค์การบริหารไนท์ซาฟารี (องค์การมหาชน) พ.ศ. ....
ให้จัดตั้งองค์การบริหารไนท์ซาฟารี (องค์การมหาชน) โดยโอนบรรดากิจการและทรัพย์สินของสํานักงานพัฒนาพิงคนครฯ ไปเป็นขององค์การบริหารไนท์ซาฟารีฯ เพื่อพัฒนาเป็นแหล่งท่องเที่ยวเชิงสร้างสรรค์และวัฒนธรรมบนพื้นฐานทางธรรมชาติ และแหล่งท่องเที่ยวไนท์ซาฟารี รวมทั้งเพาะพันธุ์สัตว์ป่านานาชนิด อนุรักษ์ไว้มิให้สูญพันธุ์ โดยให้ประเมินความคุ้มค่า เมื่อดําเนินการครบ 5 ปี
พร้อมกําหนดเงื่อนไขกรณีเจ้าหน้าที่และลูกจ้างของสํานักงานพัฒนาพิงคนครฯ ที่ประสงค์จะปฏิบัติงานในองค์การบริหารไนท์ซาฟารีฯ ต่อไป แสดงความจํานงในเวลา 30 วัน นับแต่วันที่ พ.ร.ฎ. มีผลใช้บังคับ รวมถึงกําหนดค่าตอบแทนการเลิกจ้างสําหรับเจ้าหน้าที่หรือลูกจ้างทุกคนที่ไม่ประสงค์จะปฏิบัติงานต่อ
.
2. ร่าง พ.ร.ฎ. จัดตั้งองค์การสวนสัตว์แห่งประเทศไทย (ฉบับที่ ..) พ.ศ. ....
ซึ่งมีสาระสําคัญ คือ การยกเลิกการกําหนดให้เงินและทรัพย์สินของสํานักงานพัฒนาพิงคนครฯ เป็นทุนขององค์การสวนสัตว์แห่งประเทศไทย เพื่อให้สอดคล้องกับการจัดตั้งองค์การบริหารไนท์ซาฟารีฯ ตาม พ.ร.ฎ. จัดตั้งองค์การสวนสัตว์แห่งประเทศไทย ปี 63
.
อ่านเพิ่มเติม คลิกhttps://www.thaigov.go.th/news/contents/details/71063
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สารเนื่องใน
วันพฤหัสบดีที่ 10 สิงหาคม 2566
10/08/2566
สารเนื่องใน
สารเนื่องใน "วันกํานัน ผู้ใหญ่บ้าน"  10 สิงหาคม 2566
สารเนื่องใน "วันกํานัน ผู้ใหญ่บ้าน"
10 สิงหาคม 2566
รัฐบาลไทย-ข่าวทำเนียบรัฐบาล-โฆษก สธ. เผย เทศบาลนครขอนแก่นเข้าตรวจสอบและสั่งการให้แก้ปัญหากลิ่นจากระบบการจัดการมูลฝอยติดเชื้อ รพ.ขอนแก่น พร้อมประสานหน่วยงานกลางเข้าตรวจสอบอีกครั้ง
วันพฤหัสบดีที่ 10 สิงหาคม 2566
โฆษก สธ. เผย เทศบาลนครขอนแก่นเข้าตรวจสอบและสั่งการให้แก้ปัญหากลิ่นจากระบบการจัดการมูลฝอยติดเชื้อ รพ.ขอนแก่น พร้อมประสานหน่วยงานกลางเข้าตรวจสอบอีกครั้ง
โฆษกกระทรวงสาธารณสุข เผยกรณีมีผู้ร้องเรียนเหตุรําคาญเรื่องกลิ่นจากระบบการจัดการมูลฝอยติดเชื้อโรงพยาบาลขอนแก่น เทศบาลนครขอนแก่นได้เข้าตรวจสอบและสั่งการให้แก้ปัญหากลิ่นจากระบบต่อเนื่อง
โฆษกกระทรวงสาธารณสุข เผยกรณีมีผู้ร้องเรียนเหตุรําคาญเรื่องกลิ่นจากระบบการจัดการมูลฝอยติดเชื้อโรงพยาบาลขอนแก่น เทศบาลนครขอนแก่นได้เข้าตรวจสอบและสั่งการให้แก้ปัญหากลิ่นจากระบบต่อเนื่อง ล่าสุดให้ปรับปรุงอีก 3 รายการ ทั้งติดพัดลมดูดอากาศ ขยายม่านพลาสติกคลุมหม้อนึ่ง และนําน้ําเสียเข้าสู่ระบบบําบัดรวม และเตรียมเชิญหน่วยงานกลางเข้าตรวจสอบปัญหาอีกครั้ง
วันนี้ (10 สิงหาคม 2566) นายแพทย์รุ่งเรือง กิจผาติ หัวหน้าที่ปรึกษาระดับกระทรวง (ผู้ทรงคุณวุฒิระดับ 11) และโฆษกกระทรวงสาธารณสุข เปิดเผยถึงกรณีมีข้อร้องเรียนได้รับกลิ่นรบกวนจากระบบการจัดการมูลฝอยติดเชื้อของโรงพยาบาลขอนแก่น ว่า สํานักงานปลัดกระทรวงสาธารณสุขได้มอบหมายให้สํานักงานสาธารณสุขจังหวัดขอนแก่นเข้าตรวจสอบข้อเท็จจริงแล้ว ได้รับรายงานว่า โรงพยาบาลขอนแก่นได้จัดสร้างระบบมูลฝอยติดเชื้อโดย“วิธีการทําลายเชื้อด้วยไอน้ํา” ซึ่งเป็นไปตามข้อ 25(2) แห่งกฎกระทรวงว่าด้วยการกําจัดมูลฝอยติดเชื้อ พ.ศ. 2545 เพื่อลดขยะติดเชื้อตกค้างสะสม ป้องกันการแพร่กระจายเชื้อสู่ชุมชน ซึ่งเจ้าพนักงานของเทศบาลนครขอนแก่นได้ทําการตรวจสอบพื้นที่ครั้งแรกเมื่อวันที่ 4 พฤศจิกายน 2565 พบว่าเป็นไปตามมาตรฐาน และกฎกระทรวงฯ และหลังจากมีผู้ร้องเรียนเหตุรําคาญเรื่องกลิ่น เทศบาลนครขอนแก่นได้ร่วมกับหน่วยงานที่เกี่ยวข้องเข้าตรวจสอบและมีข้อแนะนําให้โรงพยาบาลขอนแก่นแก้ไขปรับปรุงมาเป็นระยะ เช่น การระบายอากาศเพื่อลดกลิ่น การปรับปรุงระบบน้ําเสีย เป็นต้น รวมทั้งสิ้น 5 ครั้ง
นายแพทย์รุ่งเรืองกล่าวต่อว่า ล่าสุดโรงพยาบาลขอนแก่น เทศบาลนครขอนแก่น และศูนย์อนามัยที่ 7 ขอนแก่น ได้ประชุมร่วมกันเมื่อวันที่ 13 กรกฎาคม 2566 ที่ผ่านมา ซึ่งมีทีมเจ้าหน้าที่ของเทศบาลนครขอนแก่นที่เข้าตรวจสอบปัญหาเรื่องกลิ่นรบกวนเพื่อแก้ปัญหาให้ดีขึ้น และเนื่องจากผู้ร้องยังยืนยันว่าได้รับผลกระทบจากกลิ่น จึงให้โรงพยาบาลขอนแก่นปรับปรุงเพิ่มเติมอีก 3 รายการ คือ 1.ติดพัดลมดูดอากาศตัวหม้อนึ่งที่เทขยะด้านล่าง 2.ขยายแนวม่านพลาสติกคลุมหม้อนึ่ง และ 3.นําน้ําเสียทั้งหมดเข้าสู่ท่อและเชื่อมต่อเข้าสู่ระบบบําบัดน้ําเสียรวมโดยหลังจากนี้ เทศบาลนครขอนแก่นจะเชิญหน่วยงานกลางเข้าตรวจสอบปัญหาเรื่องกลิ่นอีกครั้ง
************************************************ 10 สิงหาคม 2566
รัฐบาลไทย-ข่าวทำเนียบรัฐบาล-กรมทางหลวงชนบท แจ้งปิดการจราจรบนสะพานกรุงเทพชั่วคราว
วันพฤหัสบดีที่ 10 สิงหาคม 2566
กรมทางหลวงชนบท แจ้งปิดการจราจรบนสะพานกรุงเทพชั่วคราว
ช่วงเวลา 22.00 - 04.00 น. ตั้งแต่วันนี้ - 25 สิงหาคม 2566 เพื่อซ่อมแซมอุปกรณ์บนสะพาน
กรมทางหลวงชนบท (ทช.) กระทรวงคมนาคม โดยสํานักบํารุงทาง จะดําเนินการซ่อมแซมอุปกรณ์ Bumper ซึ่งเป็นชิ้นส่วนของโครงสร้างสะพานกรุงเทพ ระหว่างดําเนินการจําเป็นต้องปิดการจราจรบนสะพานกรุงเทพ เพื่อความปลอดภัยของผู้ใช้เส้นทาง โดย ทช. จะทําการปิดการจราจรบนสะพานชั่วคราว ช่วงเวลา 22.00 - 04.00 น. ตั้งแต่วันนี้ - 25 สิงหาคม 2566 จึงประชาสัมพันธ์ให้ผู้สัญจรเลี่ยงไปใช้สะพานพระราม 3 ทดแทน ในวันและเวลาดังกล่าว ทั้งนี้ ประชาชนสามารถสอบถามรายละเอียดเพิ่มเติมได้ที่ นายวินธ์ธร อูปคํา นายช่างเครื่องกลชํานาญงาน สํานักบํารุงทาง ทช. โทร. 08 4448 5458
รัฐบาลไทย-ข่าวทำเนียบรัฐบาล-รฟท. ลงนามบันทึกข้อตกลงความร่วมมือกับการไฟฟ้าส่วนภูมิภาค โครงการจัดการพลังงานในองค์กร ด้วยระบบดิจิทัล
วันพฤหัสบดีที่ 10 สิงหาคม 2566
รฟท. ลงนามบันทึกข้อตกลงความร่วมมือกับการไฟฟ้าส่วนภูมิภาค โครงการจัดการพลังงานในองค์กร ด้วยระบบดิจิทัล
เพื่อให้เกิดการใช้พลังงานอย่างมีประสิทธิภาพ ลดค่าใช้จ่ายด้านพลังงานของประเทศ
เมื่อวันที่ (9 สิงหาคม 2566) เวลา 15.00 น. นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม รักษาราชการแทน รัฐมนตรีว่าการกระทรวงคมนาคม เป็นประธาน ในพิธีลงนามบันทึกข้อตกลงความร่วมมือโครงการจัดการพลังงานในองค์กร ด้วยระบบดิจิทัล (Digital Platform) ระหว่าง การรถไฟแห่งประเทศไทย (รฟท.) กระทรวงคมนาคม กับ การไฟฟ้าส่วนภูมิภาค โดยมีนายนิรุฒ มณีพันธ์ ผู้ว่าการรถไฟแห่งประเทศไทย และนายสมปอง ดํารงอ่องตระกูล รองผู้ว่าการธุรกิจและการตลาด การไฟฟ้าส่วนภูมิภาค ร่วมลงนามบันทึกข้อตกลงความร่วมมือ พร้อมด้วย นายชยธรรม์ พรหมศร ปลัดกระทรวงคมนาคม คณะผู้บริหารกระทรวงคมนาคม คณะผู้บริหาร รฟท. คณะผู้บริหารการไฟฟ้าส่วนภูมิภาค และสื่อมวลชน ร่วมเป็นสักขีพยาน ณ หอประชุมราชรถสโมสร อาคารราชรถสโมสรห้องประชุม ชั้น 2 กระทรวงคมนาคม
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย เปิดเผยว่า การลงนามบันทึกข้อตกลงความร่วมมือโครงการจัดการพลังงานในองค์กรด้วยระบบดิจิทัล (Digital Platform) ระหว่าง รฟท. กับ การไฟฟ้าส่วนภูมิภาคครั้งนี้ ถือเป็นการดําเนินงานตามนโยบายกระทรวงคมนาคม ที่ต้องการผลักดันการใช้เทคโนโลยีประหยัดพลังงาน ลดการใช้น้ํามันเชื้อเพลิงที่ก่อให้เกิดมลพิษ โดยมีวัตถุประสงค์เพื่อร่วมกันศึกษาแนวทางการบริหารจัดการพลังงานในองค์กรด้วยระบบดิจิทัล นําเทคโนโลยีสมัยใหม่และดิจิทัลแพลทฟอร์ม มาปรับใช้ในการบริหารจัดการพลังงานให้มีประสิทธิภาพ สอดคล้องกับสภาวะการใช้งานของรฟท. อันจะก่อให้เกิดการลดค่าใช้จ่ายด้านพลังงานอย่างเป็นรูปธรรม ส่งเสริมการใช้พลังงานทดแทน และช่วยลดภาวะโลกร้อนที่ส่งผลกระทบต่อการดําเนินชีวิตของประชาชน
ทั้งนี้ ในระยะเริ่มต้น รฟท. จะใช้สถานีกลางกรุงเทพอภิวัฒน์ และพื้นที่ระบบรถไฟชานเมืองสายสีแดงเป็นสถานีต้นแบบเพื่อติดตั้งระบบผลิตไฟฟ้าจากพลังงานแสงอาทิตย์บนหลังคา (Solar Rooftop) พร้อมกับมีการสํารวจ ออกแบบ กําหนดมาตรการประหยัดพลังงาน คุณสมบัติอุปกรณ์ การจัดหาอุปกรณ์ไฟฟ้าใหม่ที่มีประสิทธิภาพ และนํานวัตกรรมสมัยใหม่มาปรับใช้อย่างเหมาะสม เช่น ระบบติดตามผลการผลิตไฟฟ้า หรือ Monitoring System การอ่านค่าหน่วยการผลิตไฟฟ้าจากระบบ Solar Rooftop แบบ Realtime ซึ่งช่วยให้สามารถกําหนดเป้าหมายการใช้ปริมาณไฟฟ้าได้ ทําให้องค์กรลดค่าใช้จ่ายด้านพลังงานอย่างมีนัยสําคัญ
“ประโยชน์ที่ได้รับจากความร่วมมือครั้งนี้ นอกจากก่อให้เกิดการประหยัดพลังงานไฟฟ้าแล้ว ยังช่วยลดงบประมาณการบํารุงรักษาอุปกรณ์ไฟฟ้า และสามารถนําข้อมูลที่ได้มา วิจัยพัฒนาต่อยอดให้เกิดประโยชน์ ช่วยลดค่าใช้จ่ายด้านพลังงานอย่างเป็นรูปธรรม ตลอดจนสามารถขยายผลไปใช้ยังสถานีรถไฟอื่นๆ ทั่วประเทศได้ในอนาคต”
นายเอกรัชกล่าวว่า การลงนามบันทึกข้อตกลงความร่วมมือครั้งนี้ จึงนับเป็นอีกก้าวสําคัญ ที่แสดงให้เห็นถึงความตั้งใจของรฟท. ในการนําระบบเทคโนโลยีสมัยใหม่เข้ามาใช้พัฒนาการบริหารจัดการพลังงานในองค์กรให้เกิดประสิทธิภาพ หลังจากก่อนหน้านี้ได้นํารถจักรพลังงานไฟฟ้าจากแบตเตอรี่ ระบบ EV on Train มาทดลองเปิดใช้ เพื่อลดปัญหาฝุ่นละอองขนาดเล็กPM2.5 และเป็นมิตรต่อสิ่งแวดล้อม ซึ่งสอดคล้องกับนโยบายรัฐบาล ที่มุ่งสู่ความยั่งยืนทางด้านพลังงาน และสิ่งแวดล้อม และสนับสนุนการใช้พลังงานทดแทนให้เกิดขึ้นในประเทศอย่างเป็นรูปธรรม
รัฐบาลไทย-ข่าวทำเนียบรัฐบาล-ดีอีเอส เป็นประธานในพิธีลงนามถวายพระพร สมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
วันพฤหัสบดีที่ 10 สิงหาคม 2566
ดีอีเอส เป็นประธานในพิธีลงนามถวายพระพร สมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
ดีอีเอส เป็นประธานในพิธีลงนามถวายพระพร สมเด็จพระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
วันนี้ (10 ส.ค. 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๖ เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้ โดยมีคณะผู้บริหาร ข้าราชการ และเจ้าหน้าที่หน่วยงานในสังกัดกระทรวงฯ เข้าร่วมอย่างพร้อมเพรียง ณ บมจ.โทรคมนาคมแห่งชาติ
_____________________
รัฐบาลไทย-ข่าวทำเนียบรัฐบาล-หารือแนวทางการกำกับดูแลสิ่งมีชีวิตดัดแปลงพันธุกรรม
วันพฤหัสบดีที่ 10 สิงหาคม 2566
หารือแนวทางการกํากับดูแลสิ่งมีชีวิตดัดแปลงพันธุกรรม
คณะกรรมการความปลอดภัยทางชีวภาพด้านการเกษตร กระทรวงเกษตรและสหกรณ์ หารือแนวทางการกํากับดูแลสิ่งมีชีวิตดัดแปลงพันธุกรรม
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการความปลอดภัยทางชีวภาพด้านการเกษตร กระทรวงเกษตรและสหกรณ์ ครั้งที่ 1/2566 ณ ห้องประชุมกระทรวงเกษตรและสหกรณ์ 123 โดยมีเรื่องที่สําคัญในที่ประชุมคือ
1) การดําเนินงานของคณะกรรมการความปลอดภัยทางชีวภาพด้านการเกษตรกระทรวงเกษตรและสหกรณ์ที่ผ่านมา
2) สถานภาพงานวิจัยพัฒนาและกฎระเบียบการกํากับดูแลการใช้ประโยชน์ จากสิ่งมีชีวิตดัดแปลงพันธุกรรมทั่วโลก และในประเทศไทย
3) (ร่าง) พระราชบัญญัติความหลากหลายทางชีวภาพ พ.ศ....
4) ประกาศกระทรวงสาธารณสุข พ.ศ. 2565 ตามพระราชบัญญัติอาหาร พ.ศ. 2522 เรื่อง อาหารที่ได้จากสิ่งมีชีวิตดัดแปรพันธุกรรม (ฉบับที่ 431) และการแสดงฉลากอาหารที่ได้จากสิ่งมีชีวิตดัดแปรพันธุกรรม (ฉบับที่ 432)
5) การดําเนินงานด้านความปลอดภัยทางชีวภาพของแต่ละหน่วยงานที่เกี่ยวข้องกับ พืช สัตว์ และจุลินทรีย์ทางการเกษตร
6) การเตรียมความพร้อมกฎหมายลําดับรองภายใต้พระราชบัญญัติความหลากหลายทางชีวภาพ
7) คู่มือและแนวทางการกํากับดูแลสิ่งมีชีวิตที่ได้จากเทคโนโลยีการปรับแต่งจีโนม (Genome Editing)
และ 8) แผนการจัดประชุมคณะกรรมการฯ ในปีงบประมาณ 2567
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมประชุมคณะกรรมการบริหารหลักสูตรผู้บริหารกระบวนการยุติธรรมระดับสูง ครั้งที่ ๑/๒๕๖๖
วันพฤหัสบดีที่ 10 สิงหาคม 2566
10/08/2566
ปลัดกระทรวงยุติธรรม เข้าร่วมประชุมคณะกรรมการบริหารหลักสูตรผู้บริหารกระบวนการยุติธรรมระดับสูง ครั้งที่ ๑/๒๕๖๖
ปลัดกระทรวงยุติธรรม เข้าร่วมประชุมคณะกรรมการบริหารหลักสูตรผู้บริหารกระบวนการยุติธรรมระดับสูง ครั้งที่ ๑/๒๕๖๖
ในวันพุธที่ ๙ สิงหาคม ๒๕๖๖ เวลา ๑๓.๓๐ น. นางพงษ์สวาท นีละโยธิน ปลัดกระทรวงยุติธรรมเข้าร่วมประชุมคณะกรรมการบริหารหลักสูตรผู้บริหารกระบวนการยุติธรรมระดับสูง ครั้งที่ ๑/๒๕๖๖ โดยมี นายโชติวัฒน์ เหลืองประเสริฐ ประธานศาลฎีกา เป็นประธานในการประชุมฯ ณ ห้องประชุมราชบุรีดิเรกฤทธิ์ ชั้น ๓ อาคารศาลยุติธรรม ศาลฎีกา ถนนราชดําเนินใน กรุงเทพมหานคร สําหรับการประชุมในครั้งนี้ เพื่อพิจารณาแผนการดําเนินการฝึกอบรมหลักสูตรผู้บริหารกระบวนการยุติธรรมระดับสูง โดยมีคณะกรรมการบริหารหลักสูตรฯ เข้าร่วมการประชุมดังกล่าว
รัฐบาลไทย-ข่าวทำเนียบรัฐบาล-ผู้ว่าฯ นครพนม สั่งการนายอำเภอ 12 อำเภอติดตามสถานการณ์ระดับน้ำโขงหนุนสูงและเตรียมรับมือสถานการณ์น้ำท่วมฉับพลัน พร้อมแจ้งเตือนอัพเดทข้อมูลให้ประชาชนได้รับรู้รับทราบทุกช่องทาง
วันพฤหัสบดีที่ 10 สิงหาคม 2566
10/08/2566
ผู้ว่าฯ นครพนม สั่งการนายอําเภอ 12 อําเภอติดตามสถานการณ์ระดับน้ําโขงหนุนสูงและเตรียมรับมือสถานการณ์น้ําท่วมฉับพลัน พร้อมแจ้งเตือนอัพเดทข้อมูลให้ประชาชนได้รับรู้รับทราบทุกช่องทาง
ผู้ว่าฯ นครพนม สั่งการนายอําเภอ 12 อําเภอติดตามสถานการณ์ระดับน้ําโขงหนุนสูงและเตรียมรับมือสถานการณ์น้ําท่วมฉับพลัน พร้อมแจ้งเตือนอัพเดทข้อมูลให้ประชาชนได้รับรู้รับทราบทุกช่องทาง และจัดตั้งศูนย์ติดตามเฝ้าระวังสถานการณ์อุทกภัย ตลอด 24 ชม.
วันนี้ (10 ส.ค. 66) นายวันชัย จันทร์พร ผู้ว่าราชการจังหวัดนครพนม เปิดเผยว่า กองอํานวยการน้ําแห่งชาติ ได้มีประกาศฉบับที่ 14/2566 ลงวันที่ 9 สิงหาคม 2566 เรื่อง เฝ้าระวังน้ําท่วมฉับพลันและน้ําป่าไหลหลาก ซึ่งระบุว่า กรมอุตุนิยมวิทยา และสถาบันสารสนเทศทรัพยากรน้ํา (องค์การมหาชน) คาดการณ์พื้นที่เสี่ยงน้ําท่วมฉับพลัน จากกรณีระดับน้ําโขงหนุนสูง โดยระดับน้ําโขง ณ วันที่ 9 ส.ค. 66 อยู่ที่ 10.63 เมตร เพิ่มขึ้นจากวันที่ 8 ส.ค. 66 อีก 1.18 เมตร และมีแนวโน้มจะเพิ่มสูงขึ้นอย่างต่อเนื่อง ตั้งแต่วันที่ 11 -15 สิงหาคม 2566 ประกอบกับการคาดการณ์เกิดฝนตกหนักต่อเนื่อง ในพื้นที่จังหวัดนครพนม ตั้งแต่วันที่ 12 - 13 สิงหาคม 2566
“ตนได้เรียกประชุมนายอําเภอทั้ง 12 อําเภอผ่านระบบการประชุมทางไกล เพื่อรับทราบสถานการณ์ และแจ้งให้ทุกพื้นที่เตรียมการเฝ้าระวังและรับมือน้ําท่วมฉับพลัน พร้อมทั้งได้มีข้อสั่งการให้จัดตั้งศูนย์ติดตามและเฝ้าระวังสถานการณ์อุทกภัยในพื้นที่ 12 อําเภอของจังหวัดนครพนม และสร้างเครือข่ายการรายงานสถานการณ์และประสานงานตลอด 24 ชั่วโมง และให้สํานักงานป้องกันและบรรเทาสาธารณภัย (ปภ.) จังหวัดนครพนม เตรียมแผนรับสถานการณ์น้ําหลาก เร่งประสานให้เครือข่ายป้องกันและบรรเทาสาธารณภัยเตรียมความพร้อมของบุคลากร เครื่องจักร เครื่องมือ และอุปกรณ์ต่าง ๆ รวมทั้งได้ประสานขอความร่วมมือให้หน่วยกําลังในพื้นที่ ทั้งมณฑลทหารบกที่ 210 หน่วยเรือรักษาความสงบเรียบร้อยตามลําแม่น้ําโขง (นรข.) ตํารวจภูธรจังหวัดนครพนม หน่วยพัฒนาการเคลื่อนที่ 22 และกองอาสารักษาดินแดน (อส.) ทุกกองร้อย บูรณาการจัดตั้งหน่วยเฉพาะกิจเตรียมความพร้อม ณ ที่ตั้ง เพื่อออกให้ความช่วยเหลือประชาชนผู้ประสบเหตุอุทกภัยในกรณีที่ได้รับการร้องขอ” นายวันชัยฯ กล่าว
นายวันชัย จันทร์พร ผู้ว่าราชการจังหวัดนครพนม กล่าวเพิ่มเติมว่า นอกจากนี้ ยังได้สั่งการให้ทุกอําเภอสํารวจพื้นที่เสี่ยง เพื่อเตรียมความพร้อมในการป้องกันและลดความสูญเสียจากกรณีน้ําท่วมเฉียบพลัน และให้ทุกหน่วยงานในพื้นที่จังหวัดได้บูรณาการภาคีเครือข่ายประชาสัมพันธ์สร้างการรับรู้ข้อมูลข่าวสารและอัพเดทสถานการณ์ให้พี่น้องประชาชนในพื้นที่เสี่ยงและทุกพื้นที่ได้รับทราบผ่านทุกช่องทางสื่อสาร ทั้งหอกระจายข่าว เสียงตามสาย วิทยุกระจายเสียง และสื่อสังคมออนไลน์
ทั้งนี้ ภายหลังจากการประชุม นายวันชัย จันทร์พร ผู้ว่าราชการจังหวัดนครพนม พร้อมด้วยรองผู้ว่าราชการจังหวัดนครพนม ปลัดจังหวัดนครพนม และหน่วยงานที่เกี่ยวข้อง ได้ลงพื้นที่ตรวจระดับแม่น้ําโขง บริเวณริมฝั่งแม่น้ําโขง ลานพญาศรีสัตตนาคราช ตําบลในเมือง อําเภอเมืองนครพนม จังหวัดนครพนม และให้ร้านค้าซึ่งอาจได้รับความเสียหายทําการจัดเก็บสิ่งของ ถอดระบบไฟฟ้า และรื้อถอนอุปกรณ์ภายในร้าน เพื่อป้องกันความเสียหายจากกรณีที่น้ําในลําน้ําโขงเพิ่มระดับสูงขึ้น
รัฐบาลไทย-ข่าวทำเนียบรัฐบาล-Krungthai Compass ชี้ ส่งออกสินค้าเกษตรและอุตสาหกรรมเกษตร Q2/66 หดตัว คาดช่วงที่เหลือของปีเผชิญแรงกดดันเศรษฐกิจคู่ค้าชะลอตัว
วันพฤหัสบดีที่ 10 สิงหาคม 2566
10/08/2566
Krungthai Compass ชี้ ส่งออกสินค้าเกษตรและอุตสาหกรรมเกษตร Q2/66 หดตัว คาดช่วงที่เหลือของปีเผชิญแรงกดดันเศรษฐกิจคู่ค้าชะลอตัว
มูลค่าส่งออกสินค้าเกษตรและอุตสาหกรรมเกษตรในไตรมาส 2 อยู่ที่ 13,800 ล้านเหรียญสหรัฐฯ (470,427 ล้านบาท) กลับมาหดตัว -6.3%YoY หลังจากที่ขยายตัว 1.8%YoY ในไตรมาส 1 โดยสินค้าที่หดตัวแรง ได้แก่ ยางพารา มันสําปะหลัง และอาหารสัตว์เลี้ยง
Key Highlights
- มูลค่าส่งออกสินค้าเกษตรและอุตสาหกรรมเกษตรในไตรมาส 2 อยู่ที่ 13,800 ล้านเหรียญสหรัฐฯ (470,427 ล้านบาท) กลับมาหดตัว -6.3%YoY หลังจากที่ขยายตัว 1.8%YoY ในไตรมาส 1 โดยสินค้าที่หดตัวแรง ได้แก่ ยางพารา มันสําปะหลัง และอาหารสัตว์เลี้ยง ส่วนสินค้าที่ยังขยายตัวดี ได้แก่ ข้าว น้ําตาลทราย และผลไม้สดแช่เย็นแช่แข็ง
- แม้การส่งออกไปจีนจะได้รับแรงหนุนจากความต้องการสินค้าในกลุ่มอาหาร เช่น ไก่ ผลไม้สดแช่เย็นแช่แข็ง แต่การส่งออกไปยังตลาดสหรัฐฯ และสหภาพยุโรปหดตัวต่อเนื่อง ส่วนหนึ่งเป็นผลจากฐานที่สูงจากการเร่ง stock สินค้าในปีก่อน กอปรกับกําลังซื้อของผู้บริโภคยังคงเปราะบาง ทําให้การส่งออกสินค้าเกษตรและอุตสาหกรรมเกษตรในไตรมาส 2 กลับมาหดตัว
- Krungthai COMPASS มองว่า ในระยะข้างหน้า การส่งออกสินค้าเกษตรและอุตสาหกรรมเกษตรไทยยังมีปัจจัยที่ต้องติดตามอย่างใกล้ชิด ได้แก่ เศรษฐกิจจีนซึ่งเป็นตลาดหลักเติบโตต่ํากว่าคาด ปัญหาภัยแล้งจากภาวะเอลนีโญ อีกทั้งยังเผชิญแรงกดดันด้านต้นทุนค่าจ้างแรงงานที่มีแนวโน้มปรับตัวเพิ่มขึ้น และเงินบาทที่มีแนวโน้มแข็งค่า รวมถึงความท้าทายจากมาตรการด้านสิ่งแวดล้อมที่เข้มงวดของประเทศคู่ค้า ซึ่งจะกดดันอัตรากําไรของผู้ประกอบการ
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่นครราชสีมา เยี่ยมชมการดำเนินของกลุ่มหัตถกรรมผ้าไหมบ้านดู่ ที่ช่วยส่งเสริมอาชีพและการผลิตผ้าไหมให้แก่คนในชุมชน
วันพฤหัสบดีที่ 10 สิงหาคม 2566
10/08/2566
ผู้ตรวจวีระกิตติ์ฯ ลงพื้นที่นครราชสีมา เยี่ยมชมการดําเนินของกลุ่มหัตถกรรมผ้าไหมบ้านดู่ ที่ช่วยส่งเสริมอาชีพและการผลิตผ้าไหมให้แก่คนในชุมชน
ผู้ตรวจวีระกิตติ์ฯ ลงพื้นที่นครราชสีมา เยี่ยมชมการดําเนินของกลุ่มหัตถกรรมผ้าไหมบ้านดู่ ที่ช่วยส่งเสริมอาชีพและการผลิตผ้าไหมให้แก่คนในชุมชน
วันที่ 9 สิงหาคม 2566 เวลา 14.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม และคณะ ลงพื้นที่ตรวจเยี่ยม กลุ่มหัตถกรรมผ้าไหมบ้านดู่ ต.เมืองปัก อ.ปักธงชัย จ.นครราชสีมา จัดตั้งขึ้นเมื่อปี 2543 เพื่อส่งเสริมอาชีพและการผลิตผ้าไหมให้แก่คนในชุมชน มีผลิตภัณฑ์ผ้าไหมมัดหมี่ลวดลายดั้งเดิม ผ้าไหมหางกระรอก และผ้าไหมสีพื้น รวมทั้งผลิตภัณฑ์แปรรูปจากผ้าไหมอย่างง่าย เช่น เสื้อผ้า ผ้าพันคอ มีร้านค้าจําหน่ายและออกงานแสดงสินค้าทั่วประเทศ
เวลา 16.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ได้ตรวจราชการกรณีปกติ ประจําปีงบประมาณ พ.ศ. 2566 รอบที่ 2 ณ ห้องประชุมหอการค้าจังหวัดนครราชสีมา โดยมีนายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผู้อํานวยการศูนย์ส่งเสริมอุตสาหกรรมภาคที่ 6 นายประสิทธิ์ ศรีพรหม ผู้อํานวยการสํานักงานอุตสาหกรรมพื้นฐานและการเหมืองแร่ เขต 6 และเจ้าหน้าที่สํานักงานอุตสาหกรรมจังหวัดนครราชสีมา เข้าร่วมและรายงานผลการดําเนินโครงการฯ ทั้งนี้ ผู้ตรวจฯ วีระกิตติ์ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย ตามแบบ iSingleForm และระบบ i.industry ทุกโรงงาน เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. ชื่นชมการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การติดตามโรงงานที่มีการร้องเรียนและฟ้องร้อง การดําเนินงานตามนโยบาย MIND ของกระทรวงอุตสาหกรรม ดําเนินงานเกี่ยวกับโครงการต่างๆที่ได้รับงบประมาณให้เป็นไปตามเป้าหมายที่กําหนดไว้และเน้นย้ําให้เจ้าหน้าที่ดําเนินงานตามนโยบาย MIND ของ ปลัดกระทรวงอุตสาหกรรม ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด"ใช้ หัว และ ใจ ปั้นอุตสาหกรรมคู่ชุมชน" ต่อไป
รัฐบาลไทย-ข่าวทำเนียบรัฐบาล-“ทิพานัน”ยกรายงานSCB EIC ชี้แนวโน้มธุรกิจค้าปีปลีกปี 66 โตต่อเนื่อง มูลค่าตลาดพุ่ง 10 %  3.7 ล้านล้าน ผลงานนโยบายกระตุ้นเศรษฐกิจรัฐบาล “พล.อ.ประยุทธ์” ชี้ระบุเป็นสัญญาณดี
วันพฤหัสบดีที่ 10 สิงหาคม 2566
10/08/2566
“ทิพานัน”ยกรายงานSCB EIC ชี้แนวโน้มธุรกิจค้าปีปลีกปี 66 โตต่อเนื่อง มูลค่าตลาดพุ่ง 10 %  3.7 ล้านล้าน ผลงานนโยบายกระตุ้นเศรษฐกิจรัฐบาล “พล.อ.ประยุทธ์” ชี้ระบุเป็นสัญญาณดี
“ทิพานัน”ยกรายงานSCB EIC ชี้แนวโน้มธุรกิจค้าปีปลีกปี 66 โตต่อเนื่อง มูลค่าตลาดพุ่ง 10 %  3.7 ล้านล้าน ผลงานนโยบายกระตุ้นเศรษฐกิจรัฐบาล “พล.อ.ประยุทธ์” ชี้ระบุเป็นสัญญาณดี สะท้อนประชาชนเชื่อมั่นเศรษฐกิจไทย
วันนี้ (10 ส.ค. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า รายงานของศูนย์วิจัยเศรษฐกิจและธุรกิจ Economic Intelligence Center ธนาคารไทยพาณิชย์ (SCB EIC) มองว่า ธุรกิจค้าปลีก มีแนวโน้มเติบโตดีขึ้นต่อเนื่องในปี 2566 คาดว่ามูลค่าตลาดจะเติบโตราว 10% จากกิจกรรมทางเศรษฐกิจที่เพิ่มขึ้นและการฟื้นตัวของการบริโภค โดยคาดว่าจะมีมูลค่าตลาดอยู่ที่ 3.7 ล้านล้านบาท โดยกลุ่ม Store-base retailing จะกลับมามีมูลค่าเท่าก่อนช่วงโรคระบาดในปี 67 ส่วน Non-store retailing ยังคงเติบโตต่อเนื่อง
ทั้งนี้ ในรายงานระบุว่า ครึ่งแรกของปี 2566 ธุรกิจค้าปลีกสามารถเพิ่มยอดขายจากนโยบายกระตุ้นเศรษฐกิจของภาครัฐ และคาดการณ์ว่านักท่องเที่ยวจีนจะเข้ามาในประเทศมากขึ้นในครึ่งหลังของปี 2566“นับเป็นสัญญาณที่ดี สะท้อนประชาชนมีความเชื่อมั่นต่อเศรษฐกิจ กําลังซื้อของประชาชนเพิ่มสูงขึ้น เกิดการจับจ่ายใช้สอย เป็นผลพวงของการดําเนินนโยบายของรัฐบาล ภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่เดินมาถูกทางแก้ปัญหาตรงจุด ส่งผลต่อการเติบโตของธุรกิจค้าปลีก และส่งผลต่อภาพรวมเศรษฐกิจไทย ทีกําลังฟื้นตัว” น.ส.ทิพานัน กล่าว
น.ส.ทิพานัน กล่าวว่า ที่สําคัญก็คือ รายงานของ SCB EIC ยังระบุว่าผู้ประกอบการส่วนใหญ่ให้ความสําคัญประเด็นแนวคิดเกี่ยวกับการพัฒนาขององค์กรอย่างยั่งยืน โดยมุ่งเน้นไปที่ด้านสิ่งแวดล้อม โดยเฉพาะการลดการปล่อยก๊าซเรือนกระจก ขณะที่ในด้านสังคม ผู้ประกอบการมุ่งเน้นการสร้างอาชีพ ท่ามกลางการให้ความสําคัญกับความโปร่งใสในการเปิดเผยข้อมูล ในส่วนของผู้บริโภค โดยเฉพาะคนหนุ่มสาว เช่น คนที่เกิดในยุค Millennial ยินดีที่จะจ่ายเงินเพิ่มขึ้นเพื่อสินค้ารักษ์สิ่งแวดล้อม ซึ่งถือเป็นนิมิตรหมายที่ดี สอดคล้องกับเป้าหมายการลดก๊าซเรือนกระจกลงครึ่งหนึ่งภายในปี 2573 และการปล่อยสุทธิในภาคการผลิตไฟฟ้าเป็นศูนย์ภายในปี 2583 และปล่อยให้เป็นศูนย์ภายในปี 2593 ตลอดจนโมเดลเศรษฐกิจใหม่ หรือ BCG โมเดล โมเดลเศรษฐกิจสู่การพัฒนาที่ยั่งยืน ซึ่งเป็นหมายกรุงเทพจากการประชุมเอเปคที่ผ่านมา
รัฐบาลไทย-ข่าวทำเนียบรัฐบาล-​นายกรัฐมนตรีชื่นชมผลงานทัพ “เทคบอล” ทีมชาติไทย คว้า 2 แชมป์รายการระดับเวิลด์ทัวร์ ชี้ช่วยดึงต่างชาติสนใจตะกร้อไทยและต่อยอดเศรษฐกิจการท่องเที่ยว
วันพฤหัสบดีที่ 10 สิงหาคม 2566
10/08/2566
​นายกรัฐมนตรีชื่นชมผลงานทัพ “เทคบอล” ทีมชาติไทย คว้า 2 แชมป์รายการระดับเวิลด์ทัวร์ ชี้ช่วยดึงต่างชาติสนใจตะกร้อไทยและต่อยอดเศรษฐกิจการท่องเที่ยว
​นายกรัฐมนตรีชื่นชมผลงานทัพ “เทคบอล” ทีมชาติไทย คว้า 2 แชมป์รายการระดับเวิลด์ทัวร์ ชี้ช่วยดึงต่างชาติสนใจตะกร้อไทยและต่อยอดเศรษฐกิจการท่องเที่ยว
วันที่ 10 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ชื่นชมผลงานของทัพนักกีฬาเทคบอลทีมชาติไทย ที่สามารถทําผลงานได้อย่างยอดเยี่ยมโดยคว้าแชมป์ 2 ประเภท และรองแชมป์ 2 ประเภท ในการแข่งขันเทคบอลรายการชิงเต่าเทคบอลทัวร์ ที่เมืองชิงเต่า ประเทศจีน ซึ่งเป็นรายการแข่งขันระดับเวิลด์ทัวร์สะสมคะแนนโลก
ทั้งนี้ แม้ทีมชาติไทยจะไม่ได้เป็นทีมอันดับต้นๆ ของโลก เนื่องจากเพิ่งเข้าสู่การแข่งขันเมื่อไม่กี่ปี ทําให้คะแนนสะสมยังไม่มาก แต่หลังจากได้รับเชิญเข้าร่วมการแข่งขันแล้วทีมชาติไทยก็สามารถคว้าแชมป์ในระดับเวิลด์ทัวร์มาแล้วหลายสนาม ซึ่งในสนามล่าสุดที่เมืองชิงเต่า ประเทศจีน ทีมไทยก็สามารถเอาชนะทีมอันดับต้นๆ ซึ่งส่วนใหญ่เป็นทีมจากชาติยุโรปทะลุเข้าสู่รอบชิงชนะเลิศได้ถึง 4 คู่ใน 3 ประเภทการแข่งขัน
สําหรับที่ไทยได้มาแชมป์ 2 ประเภทนั้น ได้แก่ หญิงคู่ จาก น.ส.จุฑาทิพย์ กันทะธง และ น.ส.สุภาวดี วงศ์คําจันทร์ และ คู่ผสม จาก จ.อ. พักตร์พงษ์ เดชเจริญ และ น.ส.สุภาวดี วงศ์คําจันทร์ ส่วนรองแชมป์ใน 2 ประเภท ได้แก่ หญิงคู่ จาก น.ส.จริยา สีสวาท และ น.ส.อารียา หอมดี และชายคู่ จาก จ.อ. พักตร์พงษ์ เดชเจริญ และ นายอุเทน กู้เขียว
น.ส.ไตรศุลี กล่าวว่า นายกรัฐมนตรีได้ให้ความสนใจติดตามการแข่งขันเทคบอลของทีมไทยมาโดยตลอด และมั่นใจว่าผลงานของนักกีฬาไทยที่โดดเด่นในระดับโลกเวลานี้ ได้ทําให้ทั่วโลกโดยเฉพาะชาวยุโรปที่เป็นต้นตํารับกีฬาเทคบอลจะให้ความสนใจกีฬาท้องถิ่นของไทยอย่างกีฬาตะกร้อ ซึ่งเป็นพื้นฐานสําคัญที่ทําให้นักกีฬาเทคบอลไทยมีความสามารถที่แตกต่างจากชาติอื่นและสามารถเอาชนะคู่แข่งได้แม้จะมีสรีระที่เสียเปรียบ ซึ่งการที่วงการกีฬานานาชาติสนใจเทคบอลและตะกร้อไทยมากขึ้น จะเป็นประโยชน์ในการต่อยอดไปยังกิจกรรมการกีฬาและท่องเที่ยว ที่สามารถสร้างมูลค่าเศรษฐกิจในระยะยาวต่อได้อีกมาก
“ด้วยเทคนิคการเล่นที่แปลก แตกต่างไปจากต้นตํารับเทคบอลในยุโรป โดยเฉพาะลูกตีลังกาฟาดลูกบอลซึ่งอาศัยพื้นฐานจากกีฬาตะกร้อ ทําให้ชาวต่างชาติสนใจนักกีฬาไทยและตะกร้อไทยเพิ่มขึ้นตามไปด้วย และความสามารถของนักกีฬาไทยก็ทําให้รายการเทคบอลระดับโลก ให้ความสนใจเข้ามาจัดการแข่งขันในประเทศไทยเพิ่มขึ้น เช่น วันที่ 10-13 ส.ค. นี้ก็จะมีการแข่งขันรายการระดับโลก เกาะสมุย เทคบอลทัวร์ ที่เกาะสมุย จ.สุราษฎร์ธานี ซึ่งขอเชิญชวนคนไทยส่งกําลังใจให้นักกีฬาไทยในการแข่งขันรายการนี้ด้วย” น.ส.ไตรศุลี กล่าว
ทั้งนี้ เทคบอล (Teqball) เป็นกีฬาที่มีผสมระหว่างฟุตบอลและเทเบิลเทนนิส มีวิธีการเล่นโดยใช้ลูกบอลเล่นบนโต๊ะทรงโค้ง ผู้เล่นใช้ร่างกายได้ทุกส่วนยกเว้นแขนและมือ โดยเทคบอลเป็นกีฬาชนิดใหม่ที่เกิดขึ้นเมื่อปี 2012 ที่ประเทศฮังการี และได้รับความนิยมแพร่หลายอย่างรวดเร็วในประเทศแถบยุโรป และละตินอเมริกา ซึ่งสหพันธ์เทคบอลนานาชาติได้ผลักดันกีฬาชนิดนี้นี้สู่การเป็นกีฬานานาชาติ กระทั่งได้รับการบรรจุเป็นกีฬาในการแข่งขันยูโรเปียนเกมส์และเอเชียนบีชเกมส์ และขณะนี้กําลังผลักดันให้เป็นส่วนหนึ่งของกีฬาในโอลิมปิก
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่บุรีรัมย์ ตรวจเยี่ยมสถานประกอบการให้ดำเนินกิจการสอดคล้องกับนโยบาย MIND 4 มิติ
วันพฤหัสบดีที่ 10 สิงหาคม 2566
10/08/2566
ผู้ตรวจวีระกิตติ์ฯ ลงพื้นที่บุรีรัมย์ ตรวจเยี่ยมสถานประกอบการให้ดําเนินกิจการสอดคล้องกับนโยบาย MIND 4 มิติ
ผู้ตรวจวีระกิตติ์ฯ ลงพื้นที่บุรีรัมย์ ตรวจเยี่ยมสถานประกอบการให้ดําเนินกิจการสอดคล้องกับนโยบาย MIND 4 มิติ
วันที่ 9 สิงหาคม 2566 เวลา 9.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วยนายประสงค์ ผลส่ง อุตสาหกรรมจังหวัดบุรีรัมย์ และเจ้าหน้าที่สํานักงานอุตสาหกรรมบุรีรัมย์ ลงพื้นที่ตรวจเยี่ยม บริษัท สยาม มอดิฟายด์ สตาร์ซ จํากัด ณ ตําบลหนองบัว อําเภอปะคํา จังหวัดบุรีรัมย์ ประกอบกิจการ ผลิตแป้งมันสําปะหลัง ซึ่งเข้าร่วมโครงการถ่ายทอดเทคโนโลยีการผลิตที่สะอาด สําหรับอุตสาหกรรมเทคโนโลยีชีวภาพ เพื่อลดการใช้น้ําและการจัดการมลพิษน้ําของสถานประกอบการ
เวลา 11.00 น. ผู้ตรวจฯ วีระกิตติ์ และคณะ ลงพื้นที่ตรวจเยี่ยมกลุ่มเกษตรเลี้ยงไหมอีรี่ ตําบลไทยเจริญ อําเภอปะคํา จังหวัดบุรีรัมย์ โดยมี บริษัท สยาม มอดิฟายด์ สตาร์ซ จํากัด ร่วมส่งเสริมการเลี้ยงไหมจากใบมันสําปะหลัง และสนับสนุนให้ความรู้เกี่ยวกับการสร้างผลิตภัณฑ์จากไหมอีรี่ ซึ่งเป็นการช่วยเหลือกลุ่มชุมชนรอบโรงงาน เพื่อขับเคลื่อนนโยบายกระทรวงอุตสาหกรรม MIND 4 มิติ